Pasgebore baba in plastieksak gevindArgieffoto Foto: HeikeIr, Pixabay Die liggaam van ŉ pasgebore babadogtertjie is Dinsdagmiddag in Drie Riviere buite Vereeniging in Gauteng gevind. Russel Meiring, woordvoerder van ER24, het gesê ŉ gemeenskapslid het omstreeks 15:20 in Citrusstraat op die baba afgekom en dadelik hulp ontbied. “Met paramedici se aankoms is die baba in ŉ plastieksak aangetref. Die baba is ondersoek en het geen tekens van lewe getoon nie. Ongelukkig kon niks vir haar gedoen word nie en sy is dood verklaar,” het Meiring gesê. Plaaslike owerhede was op die toneel en ondersoek die saak verder.